CELEX: 62011TN0645
Language: fi
Date: 2011-12-09 00:00:00
Title: Asia T-645/11 P: Valitus, jonka Michael Heath on tehnyt 9.12.2011 virkamiestuomioistuimen asiassa F-121/10, Heath v. EKP, 29.9.2011 antamasta tuomiosta

3.3.2012   
            
            
               FI
            
            
               Euroopan unionin virallinen lehti
            
            
               C 65/14
            
         Valitus, jonka Michael Heath on tehnyt 9.12.2011 virkamiestuomioistuimen asiassa F-121/10, Heath v. EKP, 29.9.2011 antamasta tuomiosta
   (Asia T-645/11 P)
   2012/C 65/28
   Oikeudenkäyntikieli: ranska
   
      Asianosaiset
   
   
      Valittaja: Michael Heath (Southampton, Yhdistynyt kuningaskunta) (edustajat: asianajajat L. Levi ja M. Vandenbussche)
   
      Vastapuoli: Euroopan keskuspankki (EKP)
   
      Vaatimukset
   
   Valittaja vaatii unionin yleistä tuomioistuinta
   
               —
            
            
               kumoamaan Euroopan unionin virkamiestuomioistuimen asiassa F-121/10 29.9.2011 antaman tuomion
            
         
               —
            
            
               hyväksymään sen seurauksena valittajan ensimmäisessä oikeusasteessa esittämät vaatimukset ja näin ollen
               
                           —
                        
                        
                           kumoamaan vuoden 2010 tammikuulta ja sitä seuraavilta kuukausilta laaditut palkkalaskelmat siltä osin kuin niissä on korotettu eläkettä 0,6 prosentilla, jotta voidaan tehdä säännönmukaisen yleisiä palkantarkistuksia koskevan menetelmän mukaisesti laskettu 2,1 prosentin suuruinen korotus
                        
                     
                           —
                        
                        
                           kumoamaan 11.5.2010 ja 9.9.2010 tehdyt päätökset, joilla on hylätty valittajan esittämät uudelleentarkastelua koskevat vaatimukset ja valitukset, siltä osin kuin se on tarpeen
                        
                     
                           —
                        
                        
                           velvoittamaan vastapuolen maksamaan 0,6 prosentin suuruisen eläkkeen korotuksen, joka on myönnetty sääntöjenvastaisesti valittajalle tammikuusta 2010 lähtien, ja 2,1 prosentin suuruisen eläkkeen korotuksen, johon valittajalla olisi pitänyt olla oikeus, välisen erotuksen eli 1,5 prosentin suuruisen palkankorotuksen kuukaudessa tammikuusta 2010 lähtien. Näistä määristä on maksettava niiden erääntymispäivästä niiden maksupäivään saakka korkoa, joka lasketaan Euroopan keskuspankin perusrahoitusoperaatioita varten vahvistaman kyseisenä ajanjaksona sovellettavan koron perusteella siten, että sitä korotetaan kahdella prosenttiyksiköllä
                        
                     
         
               —
            
            
               velvoittamaan vastapuolen maksamaan 5 000 euroa korvauksena valittajalle ostovoiman heikentymisestä aiheutuneesta aineellisesta vahingosta
            
         
               —
            
            
               velvoittamaan vastapuolen maksamaan kohtuulliseksi arvioidut 5 000 euroa korvauksena valittajalle aiheutuneesta henkisestä kärsimyksestä
            
         
               —
            
            
               velvoittamaan vastapuolen korvaamaan kaikki oikeudenkäyntikulut
            
         
               —
            
            
               velvoittamaan vastapuolen korvaamaan kaikki oikeudenkäyntikulut molemmissa oikeusasteissa.
            
         
      Oikeudelliset perusteet ja pääasialliset perustelut
   
   Valituksensa tueksi valittaja vetoaa viiteen valitusperusteeseen.
   
               1)
            
            
               Ensimmäinen valitusperuste, joka perustuu oikeudelliseen virheeseen, henkilölle vastaisen toimen käsitteen virheelliseen soveltamiseen ja oikeusvarmuuden periaatteen loukkaamiseen.
            
         
               2)
            
            
               Toinen ja kolmas valitusperuste, jotka perustuvat ilmeisen arviointivirheen valvonnan virheelliseen suorittamiseen, asiakirja-aineiston ottamiseen huomioon vääristyneellä tavalla, perusteluvelvollisuuden laiminlyömiseen, palvelussuhteen ehtojen liitteessä III olevan 17 artiklan 7 kohdan rikkomiseen ja todistustaakkaa koskevien sääntöjen noudattamatta jättämiseen, kun virkamiestuomioistuin on valvonut vakuutusmatemaatikon lausunnon laillisuutta ja kyseisen lausunnon sisällön laillisuutta.
            
         
               3)
            
            
               Neljäs valitusperuste, joka perustuu asiakirja-aineiston ottamiseen huomioon vääristyneellä tavalla, perusteluvelvollisuuden laiminlyömiseen ja puolustautumisoikeuksien loukkaamiseen siltä osin kuin virkamiestuomioistuin ei ole tutkinut lainkaan sen, että EKP:n vakuutusmatemaatikkona 31.10.2009 saakka toiminut henkilö on puuttunut asiaan 1.11.2009 jälkeen, sääntöjenmukaisuutta.
            
         
               4)
            
            
               Viides valitusperuste, joka perustuu palvelussuhteen ehtojen 48 artiklan rikkomiseen sekä yhdistymisvapauden ja kollektiivista neuvotteluoikeutta koskevan perusoikeuden, sellaisena kuin ne on vahvistettu erityisesti ihmisoikeuksien ja perusvapauksien suojaamiseksi tehdyn eurooppalaisen yleissopimuksen (Euroopan ihmisoikeussopimus) 11 artiklassa ja Euroopan unionin perusoikeuskirjan 28 artiklassa, loukkaamiseen, koska virkamiestuomioistuin on katsonut, että ”kantaja ei voi moittia EKP:tä siitä, että se ei ole kuullut henkilöstökomiteaa ennen eläkkeiden tarkistusten vahvistamista vuoden 2010 osalta”.